**I S B R Y T E R E**

Noen forslag til spørsmål som kan stilles…

* *Hva er favorittfilmen din og hvorfor?*
* *Hvis du ser bort ifra penger og du kunne velge en plass i verden som du kunne reise til i en måned, hvor ville det vært og hvorfor?*
* *Mitt favoritt-bibelvers, og hvorfor*
* *Du har tre ønsker, hva ønsker du?*
* *Hva er det modigste du har gjort? Hvorfor var det modig?*
* *Mitt favoritt-tidsfordriv er* \_ \_ \_.
* *Hva kan du takke for den siste uken/siden sist?*
* *Hva savner du mest med barndommen?*
* *Min største tabbe…*
* *Hva er din største frykt ved døden?*
* *Hvilken dag i livet ditt kunne du tenke deg å leve om igjen?*
* *Før jeg dør ønsker jeg å \_ .*
* *Om jeg ikke skal bli i det yrket jeg er/skal bli, ville jeg blitt*
* *Neste år kan bli vanskeligere/bedre enn i år fordi \_ \_.*
* *Hva betyr navnet ditt? Hvorfor fikk du akkurat det navnet?*
* *Hva var den beste gaven du fikk som barn?*
* *Hva er det fineste noen har sagt til deg?*
* *Hvor går du eller hva gjør du når livet blir tungt og vanskelig?*
* *Hva er din favorittsang? Hvorfor?*
* *Hva er den beste nyheten du har hørt denne uka? Hva er den verste?*
* *Hva var din første jobb? Hva husker du best ved den?*
* *Hvem var din barndomshelt?*
* *Mitt beste leir-minne…*
* *På hvilket område i livet skulle du ønske du hadde mer fred?*
* *Hvis du kunne representere enn sak på verdensbasis, hvilken sak ville du stå i bresjen for?*
* *Min første bil…*
* *Mitt beste søndagsskoleminne…*
* *Du har fått fri fra jobb i ett år, hva ville du gjøre?*
* *Beskriv huset (evt rommet ditt) der du bodde da du var tolv år…*
* *Gi en værbeskrivelse som uttrykker hvordan du har det i dag…*
* *Siter en sangstrofe (må ikke være kristen sang!) som beskriver hvordan du har det i dag…*
* *Når ble Jesus mer enn bare et ord for deg?*
* *Hvem var din favorittlærer på barneskolen, og hvorfor?*
* *Hvilken person – død eller levende – foruten Jesus, skulle du gjerne tilbringe en dag sammen med – og hvorfor?*
* *Nevn en ting i hjemmet ditt som du setter spesielt pris på – og fortell hvorfor.*
* *Hva er din favorittmat – og hvor(dan) inntar du den helst?*
* Hva er favorittlåten din fra videregående dager?
* Hva er den merkeligste familietradisjonen du har?
* Hva er det merkeligste du noensinne har hatt til frokost?
* Hvilket TV-show / filmkarakter var du redd for som barn?
* Hva var favorittklærne dine som barn?
* Hva er ditt morsomste talent?
* Hva er din favorittlukt?
* Hvis du hadde en båt, hva ville du kalt den?
* Hva er det viktigste produktet i en dagligvarebutikk for deg?
* Hva er din favorittkake?
* Hva ville du gjort hvis pengene virkelig vokste på trær?
* Hvis du kunne skrevet en bok, hva ville den handle om?
* Hva er de mest brukte emojiene dine?
* Hva var ditt favoritt-nyttårsbukk-kostyme som barn?
* Som barn, hva ville du bli når du ble stor?
* Hvis du måtte slette alle unntatt fire apper på smarttelefonen din, hvilke apper ville du beholdt?

Bare fantasien setter grense for hva det kan spørres om. Men på en vanlig gruppekveld bør det være noe det kan svares kort på (bruker dere mye tid på dette blir det mindre tid til andre ting). Spørsmålene må gjerne gå på omgang. Spørsmålsstilleren svarer først, slik setter han/hun standarden for svarene.